**Steyr SK 105 Կուրասիեր** (գերմ.՝ SK-105 Kürassier), ավստրիական թեթև տանկ։ Արտադրվում է 1971 թվականից։ Մինչ օրս արտադրվել է մոտ 600 հատ։ Ավստրիական բանակում դասակարգվում է որպես տանկեր ոչնչացնող։ Գտնվում է Ավստրիայի և մի շարք այլ երկրների զինված ուժերի սպառազինությունում։

Հիմնական տարբերություններ
-------------------------

Տանկի բարդ կառուցվածք ունեցող աշտարակը տեղադրված է հիմնակմախքի կենտրոնական մասում։ Հրամանատարական փոքր աշտարակը տեղակայված է ձախ կողմում։ Տանիքի աջ կողմում տեղադրված է մեծ լուսարձակ, որը աշխատում է սովորական և ինֆրակարմիր ռեժիմներով։ Լուսարձակի ներքևում տեղադրված է լազերային հեռաչափը։ 105 մմ տրամագծով հրանոթը հագեցած է երկու հակադարձող փականներով փողային արգելակով, ինչպես նաև ջերմամեկուսիչ պատյանով։ Իրանի յուրահատուկ կախիչները ներառում են երկու կողմերում գտնվող հինգ անիվներ։

Նախագծում
---------

SK 105 տանկը հայտնի է նաև Kürassier անվամբ և նախագծվել է սկսած 1965 թվականից սկսած Saurer-Werke ընկերության կողմից։ 1970 թվականին տանկի նախագծումը ավստրիական ցամաքային զորքերի պահանջով ստանձնում է Steyr-Daimler-Puch ընկերությունը։

Առաջին նախատիպը պատրաստվել է 1967 թվականին, իսկ սերիական արտադրությունը սկսվել է 1971 թվականից։

Կառուցվածք
----------

Տանկի մեխանիկ-վարորդը տեղավորվում է առջևի ձախ կողմում։ Աշտարակը գտնվում է հիմնակմախքի կենտրոնական մասում, շարժիչը՝ հետնամասում։ Աշտարակը իրենից ներկայացնում է ֆրանսիական Fives-Cail Babckok FL-12 աշտարակը, որի վերին մասում գտնվում է 105 միլիմետրանոց հրանոթը։ Ձախ կողմում հրամանատարի տեղն է, աջից՝ նշանառուի։

Հրանոթի արկերը մատակարարվում են պտուտահաստոցների երկու պահեստատուփերից, որոնցից յուրաքանչյուրը ունի 6 արկ։ Հրանոթը կրակում է բեկորա-ֆուգասային, հակատանկային և ծխային արկերով։ Որոշակի փոփոխություններից հետո տանկը կարող է կրակել նաև զրահածակիչ արկերով։

Ուղղահայաց և հորիզոնական նշանառությունը իրականացվում է մեխանիկական հաղորդակով։ Նախատեսված է նաև վթարային ձեռքի կառավարման համակարգ։ Աշտարակը հորիզոնական հարթությունում պտտվում է 360°; Ուղղահայաց նշանառությունը իրականացվում է −8/+12° դիապազոնում։

Տանկի մարտական ծավալը կազմում է 17,8 տոննա, որը միանգամայն համարժեք է ժամանակակից ՀՄՄ-ների և Զրահափոխադրիչների կշռին։

Մոդիֆիկացիաներ
--------------

* **Steyr SK 105/A2** - SK 105 տանկի մոդիֆիկացված տարբերակը, որը համալրվել է կրակի կառավարման նոր համակարգով և ավտոմատ լիցքավորումով։
* **Steyr SK 105/A3** - դեռևս գտնվում է փորձարկման նախագծման փուլում և համալրված է ամրացված նոր աշտարակով ու 105 միլիմետրանոց M68 տանկային սեղմված հրանոթով։ Տվյալ հրանոթը հնարավորություն ունի կրակ վարել ՆԱՏՈ-ի 105 միլիմետրանոց սովորական արկերով։

Արտադրության վիճակը
-------------------

Steyr SK 105 տանկերի արտադրությունը ավարտվել է։ Տանկը գտնվում է Ավստրիայի, Արգենտինայի, Բոլիվիայի, Բոտսվանայի, Բրազիլիայի, Մարոկոյի և Թունիսի զինված ուժերի սպառազինությունում։

Օպերատորներ
-----------

* Ավստրիա Ավստրիա - 48 SK-105, ևս 71-ը պահեստում (2010 թվականի դրությամբ)
* Արգենտինա Արգենտինա - 112 SK-105A1 և 6 SK-105A2 (2010 թվականի դրությամբ)
* Բոլիվիա Բոլիվիա - 36 SK-105A1 և 18 SK-105A2 (2010 թվականի դրությամբ)
* Բոտսվանա Բոտսվանա - 30 SK-105 (2009 թվականի դրությամբ)
* Մարոկկո Մարոկկո - 111 SK-105 (2009 թվականի դրությամբ)
* Թունիս Թունիս - 48 SK-105 (2009 թվականի դրությամբ)

Մշակույթում
-----------

Steyr SK-105 Kürassier տանկը 1984 թվականին նկարահանվել է ֆրանսիական «Les Morfalous» ֆիլմում որպես Ֆաշիստական Գերմանիայի տանկ։ Ֆիլմի գլխավոր դերում խաղում էր Ժան Պոլ Բելմոնդոն։

Ծանոթագրություններ
------------------

1. ↑  Jane's international defense review: IDR. Volume 39, Issues 1-6. Jane's Information Group. 2008.(անգլ.)
2. ↑  Австрийский легкий «кирасир» – «Штейр SК-105».(ռուս.)
3. 1 2 3 4 5 6 7  Австрийский легкий танк Steyr SK 105.(ռուս.)
4. 1 2 3 4 5 6 7  Легкий танк STEYR SK 105 "Австрия".(ռուս.)
5. ↑  The Austrian Jagdpanzer SK 105 Light Tank was classified as a light tank and armed through a 105mm rifled main gun in a unique oscillating turret.(անգլ.)
6. ↑  «SK 105»։ *fas.org*
7. ↑  The Military Balance 2010. — P. 175.(անգլ.)
8. ↑  The Military Balance 2010. — P. 64.(անգլ.)
9. ↑  The Military Balance 2010. — P. 68.(անգլ.)
10. ↑  The Military Balance 2009. — P. 290.(անգլ.)
11. ↑  The Military Balance 2009. — P. 259.(անգլ.)
12. ↑  The Military Balance 2009. — P. 268.(անգլ.)

Գրականություն
-------------

* *Кристофер Ф. Фосс* Лёгкие и основные боевые танки // *Астрель* Танки и боевые машины : Справочник. —М. 2005. — С. 12-13. — ISBN 5-271-03740-1.(ռուս.)

Արտաքին հղումներ
----------------

* Technical data sheet and pictures SK-105 from ArmyRecognition.com(անգլ.)
* Steyr-Daimler-Puch Spezialfahrzeug GmbH Archived 2006-06-23 at the Wayback Machine. manufacturer of the SK-105 Kurassier.(անգլ.)

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Steyr SK 105** կատեգորիայում։ |